
Andriš Apartmány s.r.o. Spišské Bystré, Hviezdoslavova 957, konateľ: Marek Bukovinský, +421948127764, marek.bukovinsky@gmail.com

REKLAMAČNÝ PORIADOK 
K zabezpečeniu správneho postupu pri vybavovaní reklamácií, nedostatkov na službách predávaných a poskytovaných v Andriš Apartmánoch, sa na základe zák. č. 634/1992,zák. č. 250/2007 Z.z. a Občianskeho zákonníka č. 40/64 Zb., v plnom znení zák. č. 47/1992 Zb. vydáva tento reklamačný poriadok: 

Článok I 
Právo na reklamovanie služby 
1. Nedostatky v ubytovaní je potrebné uplatniť u konateľa apartmánov, prípadne jeho zástupcu, bez zbytočného odkladu. To sa týka aj prípadného zisteného poškodenia inventáru izby pri jej prevzatí. Právo na reklamáciu zanikne pokiaľ nebolo uplatnené najneskôr do 6 mesiacov od poskytnutia služby. Hosť pri uplatňovaní reklamácie predloží doklady o poskytnutí služby /kópiu objednávky, faktúry, a pod./, prípadne tiež vec, u ktorej vytýka nedostatok. 
Článok II 
Vybavovanie reklamácie 
1. Konateľ, alebo jeho zástupca, je povinný reklamáciu preskúmať a rozhodnúť o spôsobe jej vybavenia. Ak nie je možné reklamáciu ihneď vybaviť, alebo ak nepovažuje konateľ apartmánov,  alebo jeho zástupca, reklamáciu za oprávnenú, je povinný spísať s hosťom záznam o reklamácii. V tomto zázname uvedie presné označenie poskytnutej služby a čas, kedy bola poskytnutá, ďalej v čom vidí hosť nedostatok služby, i požiadavku ako má byť reklamácia vybavená /napr. zľavu z ceny poskytnutej služby a pod./. 
2. Ak hosť pri uplatňovaní reklamácie odovzdá konateľovi, alebo jeho zástupcovi, písomný doklad, ktorého nedostatok reklamuje, musí táto skutočnosť v zázname o reklamácii byť výslovne uvedená. Kópiu záznamu obdrží hosť. 
Článok III 
Postup pri vybavovaní reklamácie 
1. O reklamácii nedostatkov musí rozhodnúť konateľ, alebo jeho zástupca, ihneď. Ak zistí konateľ, alebo jeho zástupca, že reklamácia je oprávnená, vybaví ju neodkladne sám, pokiaľ môže vyhovieť v celom rozsahu požiadavke hosťa, v zložitých prípadoch vybaví reklamáciu najneskôr do 3 dní. 
2. Spoločnosť vybaví oprávnenú reklamáciu bez odkladu. Ak z prevádzkových, alebo iných dôvodov nebude možné reklamáciu vybaviť ihneď, je spoločnosť povinná vybaviť ju do 30 dní od jej uplatnenia. 




Článok IV 
Spolupráca hosťa pri vybavovaní reklamácie 
Je potrebné, aby hosť poskytol konateľovi súčinnosť potrebnú k vybaveniu reklamácie, najmä aby mu podal pravdivé informácie týkajúce sa poskytnutej služby. 
Ak si to povaha reklamácie vyžaduje, hosť umožní majiteľovi alebo spoločnosti prístup do priestoru, ktorý mu bol prenajatý k jeho ubytovaniu, aby sa mohli presvedčiť o oprávnenosti reklamácie. 
Článok V 
Ubytovacie služby
Na úseku ubytovacích služieb je hosť oprávnený požadovať bezplatné, riadne a včasné odstránenie nedostatkov, a to: 
a/ Výmenu alebo doplnenie drobného vybavenia izby. 
b/ Pokiaľ nie je dovolené odstrániť nedostatky technického charakteru v izbe pridelenej hosťovi /technická porucha a pod./, ak nemôžu hosťovi ponúknuť iné, náhradné ubytovanie a ak bude izba napriek týmto nedostatkom prenajatá, má hosť právo na odstúpenie od zmluvy alebo na zľavu zo základnej ceny ubytovania po obojstrannej dohode alebo na zrušenie zmluvy pred prenocovaním a na vrátení peňazí, ak už bolo zaplatené.

Tento reklamačný poriadok nadobúda účinnosť dňom: 1. 2. 2020 
Marek Bukovinský
Konateľ Andriš Apartmány
